CELEX: 52011PC0130
Language: sk
Date: 2011-03-21
Title: Návrh ROZHODNUTIE RADY o podpísaní doplnkového protokolu z Nagoje a Kuala Lumpuru o zodpovednosti a náhrade škôd ku Kartagenskému protokolu o biologickej bezpečnosti

|

52011PC0130

/* KOM/2011/0130 v konečnom znení - NLE 2011/0055*/  Návrh ROZHODNUTIE RADY o podpísaní doplnkového protokolu z Nagoje a Kuala Lumpuru o zodpovednosti a náhrade škôd ku Kartagenskému protokolu o biologickej bezpečnosti  

	[pic] | EURÓPSKA KOMISIA |Brusel, 21.3.2011KOM(2011) 130 v konečnom znení2011/0055 (NLE)NávrhROZHODNUTIE RADYo podpísaní doplnkového protokolu z Nagoje a Kuala Lumpuru o zodpovednosti a náhrade škôd ku Kartagenskému protokolu o biologickej bezpečnostiDÔVODOVÁ SPRÁVA1.  Kartagenský protokol o biologickej bezpečnosti k Dohovoru o biologickej diverzite nadobudol platnosť 11. septembra 2003. V Protokole sa ustanovuje rámec založený na zásade prevencie s cieľom zaistiť bezpečný presun, zaobchádzanie a používanie živých modifikovaných organizmov vzniknutých použitím modernej biotechnológie, ktorá môže mať nepriaznivé účinky na zachovanie a trvalo udržateľné využívanie biologickej diverzity alebo ohrozovať ľudské zdravie. Protokol sa zameriava najmä na cezhraničné presuny.2.  Rada prijala 25. júna 2002 rozhodnutie o uzavretí protokolu v mene Európskeho spoločenstva. Ratifikačná listina Spoločenstva bola uložená 27. augusta 2002.3.  Na základe článku 27 Kartagenského protokolu sa zmluvné strany (COP/MOP1) na prvom stretnutí zaviazali, že začnú proces vypracovania medzinárodných pravidiel a postupov v oblasti zodpovednosti a náhrad škôd spôsobených cezhraničnými presunmi živých modifikovaných organizmov a že vyvinú úsilie na dokončenie tohto procesu do štyroch rokov.4.  Rokovania prebiehali v rámci otvorenej ad hoc pracovnej skupiny právnych a technických expertov pre otázky zodpovednosti a náhrad škôd. Táto skupina sa v období od mája 2005 do marca 2008 zišla päťkrát. Na zasadnutí COP/MOP4 v máji 2008 v Bonne, Nemecku, sa rokovania politicky posunuli dopredu. Zmluvné strany sa dohodli, že budú pracovať na vytvorení právne záväzného nástroja založeného na administratívnom prístupe k zodpovednosti, ktorý mali prijať na zasadnutí COP/MOP5 v októbri 2010 v Nagoji, Japonsku. Tak isto sa dohodli, že vypracujú usmernenia týkajúce sa občianskoprávnej zodpovednosti.5.  Záverečné rokovania o právne záväznom nástroji a o usmerneniach týkajúcich sa občianskoprávnej zodpovednosti sa uskutočnili v rámci skupiny „priateľov spolupredsedov“, ktorá zahŕňa 26 zo 160 zmluvných strán Kartagenského protokolu a poradcov z iných strán. Pre EÚ boli za rokovacím stolom vyhradené dve miesta. Medzi zasadnutiami COP/MOP4 a COP/MOP5 sa uskutočnili štyri zasadnutia skupiny „priateľov spolupredsedov“.6.  V súvislosti s právne záväzným nástrojom vystupovala Komisia ako vyjednávač za EÚ na základe formálneho splnomocnenia, ktoré prijala Rada v júni 2007 a ktoré predĺžila po zasadnutí COP/MOP4. Smernice na rokovania sa s ohľadom na vývoj v rokovaniach niekoľkokrát upravili, naposledy 11. júna 2010 na zasadnutí Rady pre životné prostredie. Rada poverila Komisiu, aby zaistila, aby boli výsledky rokovania v súlade s príslušnými právnymi predpismi Európskej únie a so základnými zásadami zákonov členských štátov o zodpovednosti a náhradách škôd a aby sa mohli vykonať v EÚ bez toho, aby sa zaviedli alebo zmenili a doplnili hmotnoprávne pravidlá o občianskoprávnej zodpovednosti. Komisia viedla rokovania v úzkej spolupráci s expertmi z členských štátov.7.  Dňa 11. októbra 2010 sa na koordinačnom zasadnutí EÚ počas COP/MOP5 v Nagoji, Japonsku, jednomyseľne podporil konečný kompromisný návrh, ktorý sa dosiahol v súvislosti s doplnkovým protokolom z Nagoje a Kuala Lumpuru o zodpovednosti a náhrade škôd ku Kartagenskému protokolu o biologickej bezpečnosti, potom, čo sa vyhodnotilo, že neprekračuje obmedzenia dohodnutých stanovísk EÚ a smerníc na rokovania, ktoré sa predložili Komisii.8.  Dňa 15. októbra 2010 sa na záverečnom plenárnom zasadnutí COP/MOP5 úspešne prijal doplnkový protokol z Nagoje a Kuala Lumpuru o zodpovednosti a náhrade škôd ku Kartagenskému protokolu o biologickej bezpečnosti. Protokol bude otvorený na podpis v sídle Organizácie Spojených národov v New Yorku od 7. marca 2011 do 6. marca 2012.9.  V rozhodnutí COP/MOP5, ktorým sa prijíma doplnkový protokol z Nagoje a Kuala Lumpuru sa zmluvné strany Dohovoru o biologickej diverzite vyzývajú, aby čo najskôr podpísali protokol a uložili príslušné listiny o ratifikácii, prijatí alebo schválení alebo pristúpení.10.  Dňa 20. decembra 2010 Rada uvítala prijatie protokolu z Nagoje a Kuala Lumpuru[1].11.  Vzhľadom na vyššie uvedené je vhodné, aby zástupca Únie podpísal doplnkový protokol z Nagoje a Kuala Lumpuru o zodpovednosti a náhrade škôd ku Kartagenskému protokolu o biologickej bezpečnosti, s výhradou uzavretia k neskoršiemu dátumu.2011/0055 (NLE)NávrhROZHODNUTIE RADYo podpísaní doplnkového protokolu z Nagoje a Kuala Lumpuru o zodpovednosti a náhrade škôd ku Kartagenskému protokolu o biologickej bezpečnostiRADA EURÓPSKEJ ÚNIE,so zreteľom na Zmluvu o fungovaní Európskej únie, a najmä na jej článok 192 ods. 1 v spojení s článkom 218 ods. 5,so zreteľom na návrh Európskej komisie,keďže:12.  Na základe článku 27 Kartagenského protokolu o biodiverzite sa na prvom zasadaní konferencie zmluvných strán slúžiacej ako zasadnutie zmluvných strán protokolu stanovilo, že sa začne proces vypracovania medzinárodných pravidiel a postupov v oblasti zodpovednosti a náhrad škôd spôsobených cezhraničnými presunmi živých modifikovaných organizmov.13.  V júni 2007 Rada prijala rozhodnutie, ktorým splnomocňuje Komisiu, aby sa v mene Únie zúčastnila v záležitostiach spadajúcich do právomoci Únie rokovaní týkajúcich sa zodpovednosti a náhrad škôd a to v súlade s niektorými smernicami na rokovania. V októbri 2008 sa splnomocnenie predĺžilo, aby zahŕňalo záverečné fázy rokovaní.14.  Na koordinačnom stretnutí Únie, ktoré sa konalo 11. októbra 2010 počas piatej konferencie zmluvných strán slúžiacej ako zasadnutie zmluvných strán protokolu v Nagoji, Japonsku, sa jednomyseľne podporil konečný kompromisný návrh, ktorý sa dosiahol v súvislosti s doplnkovým protokolom z Nagoje a Kuala Lumpuru o zodpovednosti a náhrade škôd ku Kartagenskému protokolu o biologickej bezpečnosti, potom, čo sa vyhodnotilo, že neprekračuje obmedzenia dohodnutých stanovísk EÚ a smerníc na rokovania, ktoré sa predložili Komisii.15.  Dňa 15. októbra 2010 sa na záverečnom plenárnom zasadnutí piatej konferencie zmluvných strán slúžiacej ako zasadnutie zmluvných strán protokolu úspešne prijal doplnkový protokol z Nagoje a Kuala Lumpuru o zodpovednosti a náhrade škôd ku Kartagenskému protokolu o biologickej bezpečnosti16.  Protokol bude otvorený na podpis v sídle Organizácie Spojených národov v New Yorku od 7. marca 2011 do 6. marca 2012.17.  Dňa 20. decembra 2010 Rada uvítala prijatie protokolu z Nagoje a Kuala Lumpuru[2].18.  Dohoda by sa mala v mene Únie podpísať s výhradou jej neskoršieho uzavretia,PRIJALA TOTO ROZHODNUTIE:Článok 1Predseda Rady sa oprávňuje vymenovať osobu splnomocnenú alebo osoby splnomocnené podpísať v mene Únie doplnkový protokol z Nagoje a Kuala Lumpuru o zodpovednosti a náhrade škôd ku Kartagenskému protokolu o biologickej bezpečnosti.Znenie dohody, ktorá sa má podpísať, je pripojené k tomuto rozhodnutiu.Článok 2Toto rozhodnutie nadobúda účinnosť dňom jeho prijatia.V BruseliZa Radupredseda [1] Pozri Závery rady „Dohovor o biologickej diverzite: výsledok konferencie v Nagoji (11. - 29. októbra 2010) a nadviazanie na ňu“ z 20. decembra 2010, ods. 2.[2] Pozri Závery Rady „Dohovor o biologickej diverzite: výsledok konferencie v Nagoji (11. - 29. októbra 2010) a nadviazanie na ňu“ z 20. decembra 2010, ods. 2.